kardosdrur/scandi-wiki huggingface dataset:
Fuldstændigt metrisk rum

I matematisk analyse kaldes et metrisk rum, M, fuldstændigt (eller Cauchy), hvis enhver Cauchyfølge af punkter i M har en grænseværdi, der også ligger i M.

Intuitivt kan man betragte fuldstændige rum som rum, der ikke "mangler" punkter (i det indre eller på kanten). For eksempel er mængden af rationale tal ikke fuldstændigt, fordi  "mangler" i rummet, selvom man kan konstruere en Cauchyfølge af rationale tal, der konvergerer mod det (se eksemplet nedenfor). Det er altid muligt at "udfylde hullerne", hvilket fører til begrebet fuldstændiggørelse af et givent rum.

Eksempler 
Rummet Q af rationale tal med den sædvanlige metrik (givet ved den absolutte værdi), er ikke fuldstændigt. Betragt for eksempel er følgen defineret ved x1 := 1 og xn+1 := xn/2 + 1/xn. Denne ses at være en Cauchyfølge af rationale tal, men den konvergerer ikke mod en rational grænse: En sådan grænse, x, ville have den egenskab, at x² = 2, men ingen rationale tal har denne egenskab (se irrationale tal). Betragtet som en følge af reelle tal, vil følgen dog konvergere mod det irrationale tal , kvadratroden af 2.

Det åbne interval (0,1), igen med den sædvanlige metrik, er heller ikke fuldstændigt. Følgen (1/2, 1/3, 1/4, ...) er Cauchy, men den har ikke en grænseværdi i rummet. Omvendt er det lukkede interval [0,1] fuldstændigt, og følgen ovenfor har grænseværdien 0 i dette interval.

Rummet R af reelle tal og rummet C af komplekse tal (med metrikken givet ved absolutværdi hhv. kompleks modulus) er eksepmler på fuldstændige rum, og det samme er det euklidiske rum Rn. Generelt kaldes et normeret vektorrum, der er fuldstændigt, for et Banachrum.

Rummet Qp af p-adiske tal er fuldstændigt for ethvert primtal p. Rummet fuldstændiggør Q med den p-adiske metrik på samme måde, som R fuldstændiggør Q med den sædvanlige metrik.

Resultater og egenskaber 
Ethvert kompakt metrisk rum er fuldstændigt. Faktisk er et metrisk rum if. Heine-Borels sætning kompakt hvis og kun hvis det er fuldstændigt og prekompakt.

En lukket delmængde af et fuldstændigt rum er selv fuldstændigt. Omvendt er en fuldstændig delmængde af et metrisk rum lukket.

Hvis X er en mængde og M er et fuldstændigt metrisk rum, er mængden B(X,M) af alle begrænsede funktioner f fra X til M et fuldstændigt metrisk rum. Her defineres metrikken i B(X,M) ved

for f og g i B(X,M). Hvis X er et topologisk rum og M er et fuldstændigt metrisk rum, er mængden Cb(X,M) af kontinuerte begrænsede funktioner f fra X til M et lukket underrum af B(X,M) og dermed fuldstændigt.

Baires kategorisætning siger, at ethvert fuldstændigt metrisk rum er et Bairerum. Det vil sige, at det indre af en forening af tælleligt mange intetsteds tætte delmængder af rummet er tom.

Metrisk geometri
Botoșani

Botoșani er en by i det nordlige Rumænien, hovedstedet af Botoșani-distriktet.

Mihai Eminescu, Rumæniens nationaldigter, og Nicolae Iorga, en berømt historiker, blev født i Botoșani.

Byer i Rumænien
Byer i distriktet Botoșani
Brăila

Brăila er en havneby ved Donau i Rumænien. Byen, der har  indbyggere, er hovedstad i distriktet af samme navn.

Kildeangivelser

Henvisninger 

Byer i distriktet Brăila
Byer ved Donau
Christian Gottschalch

Christian Viggo Gottschalch (født 20. maj 1887 i Thisted, død 22. maj 1979) var en dansk visesanger og skuespiller.
 
Han var søn af apoteker Frederik August Gottschalch og Amanda Christina Henriette Ramm.

Han voksede op i Fåborg. Han blev student i Odense i 1905 og startede som studentersanger. I 1917, efter en musikuddannelse, debuterede han som koncertsanger i Odd Fellow Palæet, hvorefter han turnerede i USA. Han etablerede sig i begyndelsen af 1920'erne som visesanger og optrådte i Bonbonnieren, men opnåede sin første store succes i Tivoli Revyen i 1922 med Hils fra os derhjemme. Senere spillede han på flere af de førende københavnske teatre samt på adskillige provinsturneer. I nogle år, fra 1926, tilhørte han Co-Optimisternes faste stab og var en af kræfterne bag kabaretten "Edderkoppen" sammen med Storm P. I en årrække medvirkede han i studenterrevyerne som forfatter, instruktør og skuespiller. I 1952 startede han som tilrettelægger og vært radioprogrammet "Vers og viser fra aviser".

Christian Gottschalch blev 6. juli 1915 gift i Vejlby ved Århus med skuespillerinden Ellen Gottschalch. Parret fik sønnerne Hans Henrik og Jesper, der begge var frihedskæmpere. Ægteskabet blev opløst i 1930. Den 3. november 1950 giftede han sig i København med Henni Dehn (12. maj 1913 – 9. december 1999)

I 1927 stod han til at skulle arve Rosendal gods i Norge. Dette var ikke populært blandt nordmændene, så i stedet overtog Oslo Universitet Rosendal, og Christian Gottschalch modtog 100.000 norske kroner i erstatning for tabt arveret.

Han ligger begravet i Fåborg.

Eksterne henvisninger 
 

Sangere fra Danmark
Personer fra Thisted
Danskere i 1900-tallet
Mariagerfjord Gymnasium

Mariagerfjord Gymnasium er et mellemstort gymnasium i Hobro, beliggende op ad Hobro Østerskov og Hobro Idrætscenter. Gymnasiet blev oprettet i 1961 og har over 700 elever fordelt på både almindelige gymnasieklasser og HF. Gymnasiet har gode faglokaler inden for de naturvidenskabelige fag, samt gode idrætsfaciliteter som følge af naboskabet med Hobro Idrætscenter. I foråret 2008 skiftede gymnasiet navn fra Hobro Gymnasium og HF-kursus.

Gymnasiet er det første gymnasium, der i Grønt Flag Grøn Skole-programmet den 19. maj 2010 opnåede retten til flage med det grønne flag.

Gymnasiet er desuden kendetegnet ved et stort internationalt engagement på både europæisk og transatlantisk niveau med udvekslingsaftaler med Tyskland, Frankrig, England, Italien og North Carolina. 

Derudover har gymnasiet en meget aktiv musisk profil og fungerer som vigtig kulturbærende institution i Mariagerfjord Kommune, hvor det er det eneste almene gymnasium.

Kendte studenter 
Af kendte studenter fra Mariagerfjord Gymnasium (under navnet Hobro Gymnsium) kan nævnes:

 ca. 1979: film- og tv-instruktøren Niels Arden Oplev
 ca. 1980: forfatterinden Pia Juul
ca. 1985: tidligere minister Jakob Axel Nielsen
ca. 1985: forfatteren Morten Leth Jacobsen
ca. 1986: forfatterinden Mette Finderup
1988: tidligere undervisningsminister Tina Nedergaard
ca. 1990: fodboldspilleren Ebbe Sand
 ca. 1990: tidligere OL Guldvinder Roeren Hans Thor Juul Kristensen
Standup-komiker Ruben Søltoft
2006-2009: Sangerinde Drew Sycamore

Eksterne henvisninger 
 Mariagerfjord Gymnasiums hjemmeside

Gymnasier i Danmark
Bygninger, konstruktioner og anlæg i Hobro
Etableret i 1961
Uddannelse i Hobro
Vagn Jacobsen

Vagn Carl Jacobsen (født 14. september 1884 i København, død 24. maj 1931 i Usserød) var en dansk bryggeridirektør og museumsgrundlægger.

Han var søn af brygger Carl Jacobsen og Ottilia (født Stegman) og var i en årrække direktør for Carlsberg Bryggerierne. Bror til museumsdirektøren Helge Jacobsen.

Han var på studieophold i England, Skotland og USA 1902-04 og 1903-04 fik han bryggereksamen fra Wahl-Henius Institute i Chicago. 1904-05 var han brygmester i Nykøbing Falster, og 1905-07 var han igen på studieophold; denne gang i Tyskland og Østrig. Han fik eksamen fra Versuchs- und Lehranstalt i Berlin. 1907-11 var han direktør for bryggeriet Carlsminde i Nyborg, overinspektør på Carlsberg 1911 og direktør for Carlsberg fra 1914.

Han var stifter af Carlsberg Museet, medlem af bestyrelsen for Bryggeriforeningen, for Det Kongelige Danske Haveselskab, for Zoologisk Have. Han var formand for Dansk Lawn Tennis Forbund, Dybbøl Skanse Nævnet, kasserer for Pasteur Fonden, for Mindeparken Aarhus og for Sønderjysk Fond.

Vagn Jacobsen var Ridder af Dannebrog og Dannebrogsmand. Desuden ridder af Æreslegionen.

Han lod arkitekt Povl Baumann opføre Villa Svastika (efter Carlsbergs daværende logo) på Rungsted Strandvej i Rungsted til sig selv. Haven var anlagt af G.N. Brandt. Villaen blev revet ned i 1983.

Han blev gift 1. gang 2. oktober 1906 med Hansine Johanne Marie f. Christiansen (bedre kendt som Jo Jacobsen) og 2. gang 4. juli 1923 med Xenia B.S. f. Jacobsen, datter af forretningsfører Frederik Jacobsen.

Kilder 
 Kraks Blå Bog 1929

Eksterne henvisninger 
 

Riddere af Dannebrog
Danskere i 1900-tallet
Personer med tilknytning til Carlsberg
Bryggere fra Danmark
Riddere af Æreslegionen
Personer i Kraks Blå Bog (afdøde)
Ligand (biokemi)

I biokemi er en ligand (fra latin: ligare = at binde) et molekyle, som er i stand til at binde sig til og danne et kompleks sammen med et biomolekyle for at tjene et biologisk formål.

Se også 
 Beta-barrel
 Enzym
 Lectin
 Lipocalin

Litteratur 

Proteiner
Ellekærskolen

Ellekærskolen er en folkeskole i det vestlige Århus beliggende på Jernaldervej. Skolen har lidt over 240 elever og indeholder klassetrin fra 0. til 9. klasse. Derudover findes der flere specialklasser, hvori børn med særlige indlæringsvanskeligheder går.

Eksterne henvisninger
Officiel hjemmeside 

Folkeskoler i Aarhus Kommune
Shine a Light (The Rolling Stones-sang)

"Shine a Light" er en sang fra det engelske rock ‘n’ roll band The Rolling Stones, og den blev første gang udgivet i 1972 på albummet Exile on Main St..

Selvom den er krediteret til de sædvanlige sangskriver Mick Jagger og Keith Richards, er "Shine a Light" dog hovedsagelig en Jagger sang. Han begyndte at skrive sangen tidligt i 1968, da The Stones stadig havde guitarist Brian Jones som medlem. Sangen havde originalt titlen "Get A Line On You", og blev skrevet omkring Jones tiltagende afhængighed af stoffer, og hans distancering til de andre i bandet ;

En tidlig indspilning begyndte under tilblivelsen af albummet  Beggars Banquet, i marts 1968.

Efter Jones død i 1969 blev dele af "Get A Line On You" omskrevet af Jagger, og genindspillede i juli 1970. en tredje indspilning foregik i Londons Olympic Sound Studios i december 1971, og resulterede i den endelige version af sangen, der nu havde fået titlen "Shine a Light", og den lettere omskrevet tekst lød;

På den endelige version synger Jagger, mens producer Jimmy Miller spillede trommer i stedet for Charlie Watts, og Mick Taylor spillede den elektriske guitar og muligvis bass i stedet for Bill Wyman (begge hævder det, men Taylor får kredit på albummet). Koret på sangen bestod af følgende Clydie King, Joe Green, Venetta Field og Jesse Kirkland. Billy Preston spillede både klaver og orgel på nummeret. Richards var fraværende til denne indspilning .

”Shine a Light” findes også på live albummet, der blev udgivet i 1995, Stipped.

Sangen var inspiration til bandet Oasis sang "Live Forever", der blev udgivet i 1994.

I 2003 blev sangen coveret af Allison Crowe til hendes album "Tidings".

Eksterne henvisninger 

Officelle tekst
Hør The Rolling Stones ”Shine a Light”

Fodnote 

Rolling Stones-sange
Nationalpark Mols Bjerge

{
    "type": "ExternalData",
    "service": "geoshape",
    "ids": "Q4994368",
    "properties": {
      "fill": "#07c63e", "title": "Nationalpark Mols Bjerge", "fill-opacity": 0.1
    }
}

Nationalpark Mols Bjerge er en dansk nationalpark, der blev oprettet i år 2009, og dækker 180 km² på det sydlige Djursland. Den fredede del af Mols Bjerge er beliggende centralt i naturparken, men udgør med sine 2500 ha kun en lille del af det kystnære bakkelandsskab, der normalt betegnes som Mols. Nationalparken ligger i Syddjurs Kommune. Et areal på 775 hektar blev i 2022 udpeget til Naturnationalpark Mols Bjerge

Nationalparkbegrebet 

Begrebet, Nationalpark, indebærer ikke en fredning eller nationalisering, men snarere en hensigtserklæring om at natur- og kulturværdier skal fremmes, og tilgængeligheden og formidlingen heraf skal styrkes. I Nationalpark Mols Bjerge sker dette via et dertil oprettet sekretariat, hvor der blandt andet. er ansat naturformidlere. Fra de private jordejeres side i området er der opmærksomhed om, hvorvidt Nationalparkbegrebet hen ad vejen kan blive brugt som en politisk styret indgang til indskrænkelse af jordejernes ejendomsret.

Udbredelse 
Det udpegede område strækker sig fra skovene i bunden af Kalø Vig / Egens Vig ved Kalø Slot østover til Skramsø Plantage og Stubbe Sø; i en smal tarm langs Havmølle Å, der er Stubbe Søs afløb, fortsætter parken ud til Kattegat ved Jernhatten, og i et område mod nord langs kysten med et par småskove og Nørresø ved herregården Rugård. Syd for Stubbe Sø fortsætter parken ned langs Ebeltoft Vig med Ahl Hage til Gåsehage på sydspidsen af Mols, og langs kysten nordpå ved Elsegårde. Også nogle havområder indgår i Nationalparken.

Høje bakker 
Midt i nationalparken ligger den fredede del af Mols Bjerge, med bakker der når op i 137 meters højde, hvor der er udsigter over bl.a. Aarhusbugten, Ebeltoft Vig, Rønde, Aarhus og det sydlige Djursland. Mols Bjerge er forbundet med andre naturområder mod nord ved Femmøller, og omkring Lyngsbækgård og videre til store plantager i nord. Syd for Mols Bjerge bliver området omkring Begtrup Vig og dermed nordvestkysten af halvøen Helgenæs en del af nationalparken. Helgenæs indgår ikke i parken, hvilket skyldes lokal beboer-usikkerhed om ejendomsretsproblematikken, selv om det ud fra en landskabelig betragtning kunne anses for naturligt at inddrage Helgenæs i parken.

Nationalparken blev indviet 29. august 2009. Oprettelsen blev bekendtgjort af miljøminister Troels Lund Poulsen 17. januar 2008.

Galleri

Se også 
 Den Danske Naturfond

Litteratur 
 Morten D.D. Hansen (2009): Naturhistorier fra Nationalpark Mols Bjerge Naturhistorisk Museum Aarhus

Kilder 
 Sandmarkers kultur- og naturhistorie i Nationalpark Mols Bjerge  Kulturarvsstyrelsen (2008)

Eksterne henvisninger 

 Nationalpark Mols Bjerge Danmarks Nationalparker, Naturstyrelsen
 Molslaboratoriet  Naturhistorisk Museum Aarhus
 Mols Bjerge - guide til nationalparken, kort og billeder Godtur.dk
 Kort over Nationalparken

 
Syddjurs Kommunes geografi
Nationalparker i Danmark
Fredede arealer i Danmark
Margueritruten
Naturkanon
Valdemar Plantener

Valdemar Plantener (15. oktober 1899 i Birkende Sogn – 20. april 1975) var Herlev Kommunes borgmester i årene 1954-1969, valgt for Det Konservative Folkeparti.

Tiden som pantefoged 
Valdemar Plantener var søn af blikkenslagermester Carl Plantener (død 1941) og hustru Sine f. Rasmussen (død 1923). I 1930'erne søgte Herlev Kommune efter en pantefoged. Det blev Valdemar Plantener ansat som.

Tiden som politiker 
I begyndelsen af 1950'erne stillede Valdemar Plantener op som politiker. Han stillede op for Det Konservative Folkeparti, som dengang var i opposition. Han var opstillet som spidskandidat for de konservative. Ved hans første valg i 1954, vendte flertallet, de konservative blev Herlevs største parti, og Plantener blev borgmester. Det blev til i alt 16 års konservativt styre med Plantener som borgmester.

Bilulykken i Nordsverige 
Lige inden kommunalvalget i 1962, var han indkaldt til et møde i Nordisk Råd i Tornio, Finland. På vejen hjem blev han påkørt af en flugtbilist omkring den nordsvenske by Umeå. Han blev indlagt på sygehuset i Umeå, men lod sig kort efter udskrive. Han tilbragte herefter resten af sit liv i kørestol.

Afgang som borgmester 
I 1969 trak han sig, kort tid før sin 70-års fødselsdag, som borgmester efter 15 år i embedet. Han afløstes af den yngre partifælle, Johannes Skjøth, der dog allerede året efter tabte posten til socialdemokraten Ib Juul.

Udnævnelser 
Han var Ridder af Dannebrog.

Kilder 

 Herlev Kommune 75 år, 1984.
  Kraks Blå Bog 1974

Referencer 

Borgmestre i Herlev
Riddere af Dannebrog
Personer i Kraks Blå Bog (afdøde)
Danskere i 1900-tallet
Borgmestre fra Det Konservative Folkeparti
Dead Flowers

"Dead Flowers" er en sang der blev skrevet af Mick Jagger og Keith Richards til rock ‘n’ roll bandet Rolling Stones, og den kom på deres 1971 album Sticky Fingers. Indspilningerne til "Dead Flowers" begyndte den 15. december, 1969, på Muscle Shoals Sound Studio i Alabama.

Sangen handler om en mand hvis kæreste har forladt ham, og på grund af hans tristhed begynder han at bruge stoffer som får ham til at føle sig bedre tilpas. Sangen refererer til et heroin misbrug, hvor nålen og skeen er meget kendt i den sammenhæng.
:

“Dead Flowers” blev indspillet kun med medlemmer af The Stones, der spillede deres respektive instrument. Jagger sang og spillede akustisk guitar, mens Richards spillede den elektriske sammen med Mick Taylor der spillede soloen. Klaveret blev spillet af Ian Stewart, mens bass og trommer blev spillet af henholdsvis Bill Wyman og Charlie Watts. Koret bestod af Richards . 

Sangen blev også udgivet på live albummet, der blev udgivet efter deres Voodoo Lounge Tour 1995, Stripped.

Cover versioner 

Cover versioner er blevet lavet og udgivet af følgende kunstner:
Guns N' Roses bootleg unplugged album
GG Allin, på The Troubled Troubador (udgivet i 1996).
Gilby Clarke, på Pawnshop Guitars (udgivet i 1994).
Steve Earle, på Shut Up and Die Like an Aviator (udgivet i 1991) og Ain't Ever Satisfied: The Steve Earle Collection (udgivet i 1996).
The Good Brothers, på The Good Brothers Live (udgivet i 1980).
Henry McCullough, på Cut (udgivet i 2000).
The Karl Hendricks Trio, på Buick Electra (udgivet i 1992).
New Riders of the Purple Sage] på Live Austin, TX 06/13/1975.
Nine Pound Hammer, på Mulebite Deluxe (udgivet i 2005).
Poison, på Poison'd (udgivet i 2007).
The Powder Kegs, på The Seedhouse (udgivet i 2007).
Michael Stanley, på The Farrago Sessions (udgivet i 2006).
Townes Van Zandt, på Roadsongs og Abnormal.

Eksterne henvisninger 

Officiel tekst 
Hør The Rolling Stones ”Dead Flowers”

Fodnote 

Rolling Stones-sange
Suzanne Pleshette

Suzanne Pleshette (født 31. januar 1937 i New York – 19. januar 2008 i Los Angeles) var en amerikansk skuespiller som fik sit gennembrud i 1962 i horror-filmen Fuglene. Hun var også kendt for sin mangeårige rolle i den amerikanske 1970'er serie The Bob Newhart Show (1972-78). Hun huskes også fra rollen som Helen Stewart, damen som var vidne til et drab i Columbo-episoden "Dead Weight" fra 1971.

Pleshette var af jødisk ophav med forældre indenfor underholdningsindustrien.

Hun døde af lungekræft 19. januar 2008.

Priser og nominationer

Golden Globe 
 1991 – Nomineret – Best Performance by an Actress in a Mini-Series or Motion Picture Made for TV – Leona Helmsley: The Queen of Mean
 1963 – Nomineret – Most Promising Newcomer – Female

Emmy Awards 
 1991 – Nomineret – Outstanding Lead Actress in a Miniseries or a Special – Leona Helmsley: The Queen of Mean
 1978 – Nomineret – Outstanding Lead Actress in a Comedy Series – The Bob Newhart Show
 1977 – Nomineret – Outstanding Lead Actress in a Comedy Series – The Bob Newhart Show
 1962 – Nomineret – Outstanding Single Performance by an Actress in a Leading Role – Dr. Kildare

Andre priser 
Annie Awards
 1999 – Nomineret – Outstanding Individual Achievement for Voice Acting in an Animated Feature Production – The Lion King II: Simba's Pride

Laurel Awards
 1970 – Nomineret – Female Comedy Performance – If It's Tuesday, This Must Be Belgium
 1963 – Vinner – Top New Female Personality

Eksterne henvisninger 

 

Skuespillere fra USA
Personer fra New York
Rick Fenn

Rick Fenn (født 23. maj 1953) er en engelsk guitarist, der blev kendt for at medvirke i bandet 10cc fra 1977. Han kan også spille klaver, men gør det dog sjældent.

Eksterne henvisninger 
 

Musikere fra Storbritannien
10cc
Finale

En finale er en afslutning. I sport betegner det den/de sidste kamp(e).

Eksterne henvisninger 

Sportsterminologi
Mercedes-Benz A-klasse

Mercedes-Benz A-klassen er den mindste modelserie fra den tyske bilfabrikant Mercedes-Benz. Den første generation kom på markedet i 1997, og de følgende generationer kom i 2004 og 2012.

Modellen var den første personbil fra Mercedes-Benz i den lille mellemklasse og med forhjulstræk.

A-klassen findes også i en MPV-udgave, som i første generation hed Vaneo og i de to næste generationer B-klasse.

Eksterne henvisninger 

 Officielt websted 

A-klasse
Små mellemklassebiler
Forhjulstrukne biler
Biler introduceret i 1997
Biler fra 1990'erne
Biler fra 2000'erne
Biler fra 2010'erne
Mesterskab

Et mesterskab er det man tildeles, når man har vundet en turnering. Der afholdes mesterskaber i alle sportsgrene. Mesterskaber kan både være regionale, nationale og internationale. Som udøver skal man normalt kvalificere sig til at deltage i et mesterskab. Dette kan ske ved at man opnår gode resultater i andre turneringer. 

Der afholdes ikke verdensmesterskaber i alle sportsgrene, da mange sportsgrene kun dyrkes i få lande. Eksempelvis sejles der ikke meget i folkebåd uden for Norden, så i denne bådklasse er det nordiske mesterskab det vigtigste mesterskab.

Sport
Turnering

En turnering er i sport, når flere hold går sammen om en liga, pokalturnering eller cup, hvor holdene dyster mod hinanden, og enten spiller sudden death/knockout eller liga hvor alle møder alle mindst én gang.

Der findes både nationale og internationale turneringer, hvoraf nogle underligger massiv mediedækning, herunder fodboldturneringerne UEFA Champions League, UEFA Cup, VM i fodbold, EM i fodbold, osv.

I sponserede eller på anden vis finansierede eller selvfinansierede turneringer foreligger også pengepræmier til vindere og eventuelt flere deltager. Præmien afhænger som oftest af et holds præstation i turneringen.
Liga (sport)

En liga i sport er, når flere hold går sammen i en turnering, hvor alle møder alle, og den med flest sejre/point vinder eller går videre til et slutspil.
Superligaen er et eksempel på en liga.

Se også 
 Division (sport)
 Serie (sport)
Wax

Wax var en rockgruppe fra 80'erne, der bestod af Andrew Gold og Graham Gouldman. De blev mest kendt på numrene "Right Between the Eyes" og "Building a Bridge to Your Heart", der lå nr. 12 på den engelske hitliste.

Diskografi 
Album
 Magnetic Heaven US #101 (1986)
 American English UK #59 (1987)
 100,000 in Fresh Notes (1988)

Singler
 "Ball and Chain" (1985)
 "Shadows of Love" (1986)
 "Right Between the Eyes" US #43 UK #60 (1986)
 "In Some Other World" (1986)
 "Building a Bridge to Your Heart" UK #12 (1987)
 "American English" (1987)
 "Anchors Aweigh" (1987)

Musikgrupper fra Storbritannien
Musikgrupper fra 1985
Ophørt i 1988
Stendal

Stendal er en by i Sachsen-Anhalt i Tyskland beliggende ca 125 km vest for Berlin og ca. 170 km øst for Hannover. Byen har 36.000 indbyggere (2006) og er den uofficielle hovedstad i Altmark.

Byen er grundlagt af markgreve Albrecht 1. af Brandenburg (ca. 1100-70) (med tilnavnet Bjørnen) i det 12. århundrede og blev snart medlem af Hanseforbundet. Storslåede kirker, rådhuset og to byporte giver stadig mindelser om fordums rigdom.

Det var tidligere en del af markgrevskabet Brandenburg, men blev efter Napoleonskrigene indlemmet i kongeriget Preussen. Fra 1949 til den tyske genforening i 1990 lå Stendal i DDR.

Se også 
 Den europæiske rute for teglstensgotik

Byer i Sachsen-Anhalt
Munksøgård

Munksøgård er et økologisk bofællesskab i Trekroner i Roskilde. Munksøgård er delt op i 5 forskellige bogrupper, der alle har deres eget beboerhus.

Munksøgård består af blandede boformer nemlig leje- andel- og ejerboliger.

Eksterne henvisninger 
 Munksøgårds hjemmeside

Beboelsesbygninger i Danmark
Roskilde
Tilos

Tilos er en ø i Grækenland, nordvest for Rhodos mellem Rhodos og Kos. Tilos tilhører den dodekanesiske øgruppe.

Øen har kun omkring 500 indbyggere.

Der er en færgerute fra Tilos via Simi til Rhodos samt til Piræus via bl.a. Nisiros og Kos. Desuden sejler en katamaran mellem Tilos og Rhodos via Chalki. Endelig er der færgeforbindelse mellem Tilos og den lille havneby Kamiros Skala på vestkysten af Rhodos. 

Tilos består af havnebyen Livadia der ligger i en bugt på østsiden af øen med "udsigt" til Simi og hovedbyen Megalo Chorio inde på øen med en korsridderborg på bjergtoppen over byen.

Eksterne henvisninger 

Tilos Photoblog fra bRaNdSboRg.CoM

Dodekaneserne